2017.gada \_\_. \_\_\_ Rīkojums Nr. \_\_

Rīgā (Prot. Nr. \_\_ \_\_. §)

**Par valstij dividendēs izmaksājamo valsts sabiedrības ar ierobežotu atbildību “Bērnu psihoneiroloģiskā slimnīca “Ainaži””, valsts sabiedrības ar ierobežotu atbildību “Aknīstes psihoneiroloģiskā slimnīca”, valsts sabiedrības ar ierobežotu atbildību “Daugavpils psihoneiroloģiskā slimnīca”, valsts sabiedrības ar ierobežotu atbildību “Slimnīca “Ģintermuiža””, valsts sabiedrības ar ierobežotu atbildību “Piejūras slimnīca”, valsts sabiedrības ar ierobežotu atbildību “Strenču psihoneiroloģiskā slimnīca” un valsts sabiedrības ar ierobežotu atbildību “Nacionālais rehabilitācijas centrs “Vaivari”” peļņas daļu**

1. Saskaņā ar Ministru kabineta 2015.gada 22.decembra noteikumu Nr.806 “Kārtība, kādā valsts kapitālsabiedrības un publiski privātās kapitālsabiedrības, kurās valsts ir dalībnieks (akcionārs), prognozē un nosaka dividendēs izmaksājamo peļņas daļu un veic maksājumus valsts budžetā par valsts kapitāla izmantošanu” 15.punktu noteikt, ka:

1.1. valsts sabiedrībai ar ierobežotu atbildību “Bērnu psihoneiroloģiskā slimnīca “Ainaži”” (vienotais reģistrācijas Nr.44103017181) nav jāmaksā dividendes (40 039,25 *euro*) no tīrās peļņas par 2016.gadu;

1.2. valsts sabiedrībai ar ierobežotu atbildību “Aknīstes psihoneiroloģiskā slimnīca” (vienotais reģistrācijas Nr. 40003453643) nav jāmaksā dividendes (827,05 *euro*) no tīrās peļņas par 2016.gadu;

1.3. valsts sabiedrībai ar ierobežotu atbildību “Daugavpils psihoneiroloģiskā slimnīca” (vienotais reģistrācijas Nr. 50003407881) nav jāmaksā dividendes (37 561,50 euro) no tīrās peļņas par 2016.gadu;

1.4. valsts sabiedrībai ar ierobežotu atbildību “Slimnīca “Ģintermuiža”” (vienotais reģistrācijas Nr.40003407396) nav jāmaksā dividendes (3 840,30 euro) no tīrās peļņas par 2016.gadu;

1.5. valsts sabiedrībai ar ierobežotu atbildību “Piejūras slimnīca” (vienotais reģistrācijas Nr.40003343729) nav jāmaksā dividendes (2 099,50 euro) no tīrās peļņas par 2016.gadu;

1.6. valsts sabiedrībai ar ierobežotu atbildību “Strenču psihoneiroloģiskā slimnīca” (vienotais reģistrācijas Nr.50003408181) nav jāmaksā dividendes (16 055,65 euro) no tīrās peļņas par 2016.gadu;

1.7. valsts sabiedrībai ar ierobežotu atbildību “Nacionālais rehabilitācijas centrs “Vaivari”” (vienotais reģistrācijas Nr. 40003273900) nav jāmaksā dividendes (4 727,70 euro) no tīrās peļņas par 2016.gadu.

2. Veselības ministrijai kā kapitāla daļu turētājai nodrošināt, ka šā rīkojuma 1. punktā minēto valsts sabiedrību ar ierobežotu atbildību 2016. gadā gūtā tīrā peļņa tiek novirzīta valsts apmaksāto veselības aprūpes pakalpojumu kvalitātes un pieejamības uzlabošanai, tai skaitā:

2.1. valsts sabiedrības ar ierobežotu atbildību “Bērnu psihoneiroloģiskā slimnīca “Ainaži”” vieglas konstrukcijas angāra tipa noliktavas izbūvei, lai nodrošinātu valsts apmaksāto veselības aprūpes pakalpojumu nodrošināšanai nepieciešamā inventāra un materiālu glabāšanu;

2.2. valsts sabiedrības ar ierobežotu atbildību “Aknīstes psihoneiroloģiskā slimnīca” pirmā ārstnieciskā korpusa atjaunošanai un pārbūvei, lai uzlabotu valsts sabiedrības ar ierobežotu atbildību “Aknīstes psihoneiroloģiskā slimnīca” valsts apmaksāto veselības aprūpes pakalpojumu sniegšanu;

2.3. valsts sabiedrības ar ierobežotu atbildību “Daugavpils psihoneiroloģiskā slimnīca” rekonstrukcijas darbiem Dienas aizņemtības centrā, kurā ar darba terapiju ārstniecības nolūkā nodarbojas bērni, pusaudži un pieaugušie, lai uzlabotu pacientu psihisko stāvokli, organisma vispārējo tonusu, kā arī vērtības apziņas celšanu un jaunu darba iemaņu iegūšanu, attiecīgi uzlabojot sniegto valsts apmaksāto veselības aprūpes pakalpojumu kvalitāti, lai nodrošinātu ēkas ārsienu siltināšanu;

2.4. valsts sabiedrības ar ierobežotu atbildību “Slimnīca “Ģintermuiža”” infrastruktūras uzlabošanai - servera iegādei, lai slimnīcai nodrošinātu kvalitatīvu darbu vienotās veselības nozares elektroniskās informācijas sistēmas (E-veselības) reālajā vidē saskaņā ar Ministru kabineta 2014. gada 11.marta noteikumiem Nr.134 “Noteikumi par vienoto veselības nozares elektronisko informācijas sistēmu”, ievadot un apstrādājot pacientu, kuri saņem valsts apmaksātos veselības aprūpes pakalpojumus, datus;

2.5. valsts sabiedrības ar ierobežotu atbildību “Piejūras slimnīca” anestēzijas iekārtas iegādei, lai nodrošinātu nepārtrauktu valsts apmaksāto veselības aprūpes pakalpojumu sniegšanu;

2.6. valsts sabiedrības ar ierobežotu atbildību “Strenču psihoneiroloģiskā slimnīca” vides pieejamības prasību nodrošināšanai personām ar funkcionāliem traucējumiem, atbilstoši Ministru kabineta 2009.gada 20.janvāra noteikumu Nr.60 “Noteikumi par obligātajām prasībām ārstniecības iestādēm un to struktūrvienībām” 3.2.apakšpunktam, lai uzlabotu valsts apmaksāto veselības aprūpes pakalpojumu sniegšanas pieejamību un kvalitāti;

2.7. valsts sabiedrības ar ierobežotu atbildību “Nacionālais rehabilitācijas centrs “Vaivari”” infrastruktūras uzlabošanai – ūdens dzesēšanas baseina demontāžai, lai uzlabotu valsts apmaksāto veselības aprūpes pakalpojumu sniegšanas nodrošināšanai nepieciešamo slimnīcas teritorijas vides drošību.

3. Veselības ministrijai līdz 2017.gada 31.decembrim nodrošināt kapitālsabiedrību, kurās Veselības ministrija ir kapitāla daļu turētāja, vidēja termiņa darbības stratēģiju apstiprināšanu, kas paredzētu kapitālsabiedrību pamatdarbībai un ieguldījumiem atbilstošu dividenžu politiku.

Ministru prezidents Māris Kučinskis

Veselības ministre Anda Čakša

Iesniedzējs: Veselības ministre Anda Čakša

Vīza: Valsts sekretārs Kārlis Ketners